29. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ Ο ΔΙΟΙΚΗΤΗΣ ΤΗΣ ΤΡΑΠΕΖΗΣ ΤΗΣ ΕΛΛΑΔΟΣ Αριθ. 38231/Β.1595 της 25 Νοεμ. / 5 Δεκ. 1997 (ΦΕΚ Β΄  1081) Επενδύσεις διαθεσίμων ασφαλιστικών Ταμείων. Έχοντας υπόψη: 1.Τις διατάξεις: α.Του άρθρ. 2, παρ. 1, του Νόμ. 1266/82 «Όργανα ασκήσεως νομισματικής, πιστωτικής και συναλλαγματικής πολιτικής» (ΦΕΚ Α 81). β.Του Α.Ν. 1611/50 (Φ.Ε.Κ. Α 304) όπως τροποποιήθηκε και συμπληρώθηκε με τα Ν.Δ. 2999/54 και 3856/56. γ.Του άρθρ. 14 του Νόμ. 2042/92 (Φ.Ε.Κ. Α 75), όπως τροποποιήθηκε με το άρθρ. 11 του Νόμ. 2469/97 (Φ.Ε.Κ. Α 38). δ.της παρ. 2 του άρθρ. 2, του Νόμ. 2324/95 (Φ.Ε.Κ. Α 146), όπως αντικαταστάθηκε από την παρ. 1, του άρθρ. 101 του Νόμ. 2533/97 (Φ.Ε.Κ. Α 228). ε.Του άρθρ. 16, παρ. 1δ, του Νόμ. 1558/85 «Κυβέρνηση και κυβερνητικά όργανα» (Φ.Ε.Κ. Α 137) και του άρθρ. 29 Α  του ιδίου Νόμου, το οποίο προστέθηκε με το άρθρ. 27 του Νόμ. 2081/92 (Φ.Ε.Κ. 154). ζ.Του άρθρ. 1 του Π.Δ. 437/85 «Καθορισμός αρμοδιοτήτων του Υπουργείων» (Φ.Ε.Κ. Α΄ 157). η.Την απόφαση Πρωθυπουργού και του Υπ. Οικονομικών με αριθμ. 1107147/12139/0006Α/4.10.96 (Φ.Ε.Κ. Β 922). 2.Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Επιτρέπεται στα ασφαλιστικά Ταμεία κατά τη διαχείριση των διαθεσίμων τους και ύστερα από σχετική απόφαση του Διοικητικού Συμβουλίου τους να αγοράζουν και να πωλούν μετοχές της ανώνυμης εταιρείας με την επωνυμία «Χρηματιστήριο Αξιών Αθηνών Α.Ε.» από τα κατατεθειμένα στην Τράπεζα της Ελλάδος βάσει του Α.Ν. 1611/1950 διαθέσιμα κεφάλαιά τους, με εντολή προς την Τράπεζα, τηρουμένων πάντοτε των ποσοστών που προβλέπει το άρθρ. 14 του Νόμ. 2042/1992. 